CELEX: 62011CN0279
Language: et
Date: 2011-06-01 00:00:00
Title: Kohtuasi C-279/11: 1. juunil 2011 esitatud hagi — Euroopa Komisjon versus Iirimaa

30.7.2011   
            
            
               ET
            
            
               Euroopa Liidu Teataja
            
            
               C 226/18
            
         1. juunil 2011 esitatud hagi — Euroopa Komisjon versus Iirimaa
   (Kohtuasi C-279/11)
   2011/C 226/35
   Kohtumenetluse keel: inglise
   
      Pooled
   
   
      Hageja: Euroopa Komisjon (esindaja: P. Oliver)
   
      Kostja: Iirimaa
   
      Hageja nõuded
   
   
               —
            
            
               tuvastada, et kuna Iirimaa ei võtnud vajalikke meetmeid selleks, et täita Euroopa Kohtu otsust kohtuasjas C-66/06: komisjon vs. Iirimaa, on ta rikkunud ELTL artiklist 260 tulenevaid kohustusi;
            
         
               —
            
            
               mõista Iirimaalt komisjoni kasuks välja summa suuruses 4 174,8 eurot, korrutatuna päevade arvuga, mis jäävad kohtuasjas C-66/06 tehtud otsuse kuupäeva ja kas Iirimaal poolt selle kohtuotsuse täitmise kuupäeva või käesolevas menetluses otsuse tegemise kuupäeva vahele, sõltuvalt sellest, kumb kuupäev on varasem;
            
         
               —
            
            
               kohustada Iirimaad maksma komisjonile trahvi summas 33 080,32 eurot alates käesolevas menetluses otsuse tegemise kuupäevast kuni kuupäevani, mil Iirimaa täidab kohtuajas C-66/06 tehtud otsuse;
            
         
               —
            
            
               mõista kohtukulud välja Iirimaalt.
            
         
      Väited ja peamised argumendid
   
   Ligi kaks ja pool aasta tagasi pärast Euroopa Kohtu 20. novembri 2008. aasta otsust kohtuasjas C-66/06, milles tuvastati, et Iirimaa ei ole võtnud meetmeid nõukogu direktiivi 85/337/EEC (1) artikli 2 lõike 1 ja artikli 4 lõigete 2-4 ülevõtmiseks, ei ole Iirimaa siiani võtnud vajalikke meetmeid selle kohtuotsuse täitmiseks. Seega teeb komisjon ettepaneku, et Iirimaalt tuleks välja mõista trahv ja karistusmakse, mis kajastaks kõnealuse rikkumise tõsidust ja selle mõju ühenduse seadusandja eesmärkide saavutamisele.
   
      (1)  Nõukogu 27. juuni 1985. aasta direktiiv 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248).